Diari Oficial de la Generalitat Valenciana


Sumari del DOGV 2038, del 03-06-1993 (1993/828199)

ORDRE de 27 de maig de 1993, de la Conselleria d'Economia i Hisenda, per la qual dicta normes per a l'elaboració dels pressupostos de la Generalitat Valenciana per a 1994.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/05/27/(1)/dof/vci/html**

### Dades del document

Número de DOGV
:   2038

Data del DOGV
:   03-06-1993

Secció del DOGV
:   DISPOSICIONS GENERALS

Número del document
:   1993/828199


Data del document
:   27-05-1993

Organisme emissor
:   Conselleria d'Economia i Hisenda

Tipus de document
:   Ordre

Ordre de 27 de maig de 1993, de la Conselleria d'Economia i Hisenda, per la qual dicta normes per a l'elaboració dels pressupostos de la Generalitat Valenciana per a 1994.  
L?economia espanyola travessa, igual que els altres països industrialitzats, per un període de recessió econòmica que es tradueix en una reducció dels ritmes d'inversió, creixement econòmic i ocupació.  
Aconseguir la millora de la competitivitat dels nostres productes davant l?exterior i aproximar-nos a una convergència real en termes de renda, benestar i estabilitat amb els països comunitaris més dinàmics exigirà que la política econòmica espanyola centre els seus esforços en la correcció dels desequilibris macroeconòmics, prestant especial atenció a la inflació i al dèficit públic, tal i com recull el compliment del programa de convergència i l?horitzó de la unió monetària de 1997.  
En l?àmbit de la política econòmica que correspon al Consell, el procés d'elaboració del pressupost per al pròxim any es troba condicionat, per tant, per una política pressupostària compatible amb l?objectiu de reduir el dèficit públic. Això exigeix un major èmfasi en els criteris d'eficàcia i eficiència en l'assignació dels recursos, particularment els destinats a despesa corrent, si acceptem l'alta possibilitat d'un any pròxim on el rendiment tributari aspira a estabilitzar la recaptació sobre exercicis precedents.  
Pot afirmar-se que l'administració de la Generalitat Valenciana, les seues entitats autònomes, empreses i ens, tenen, en consideració- global, els recursos humans suficients per a prestar els serveis públics fonamentals, i que és conscient de l'adopció de mesures de racionalització i redistribució d'aquests recursos que incidesquen en una major qualitat dels serveis prestats al ciutadà sense increment de la plantilla actual. En aquest sentit, adquireix una especial rellevància la seqüència d'elaboració del pressupost que desplega aquesta ordre. En una primera fase és imprescindible avaluar els costos fixos i les obligacions ineludibles assumides per la Generalitat per a 1994, per a en una segona fase assignar el marge financer resultant a aquelles prioritats que el Consell determine per a l'any pròxim com a primer exercici de desplegament del Programa Econòmic 1.994/97  
En conseqüència, aquesta Conselleria d'Economia i Hisenda, fent ús de les facultats que li confereix el Decret 26/1991, de 26 de juny, que aprova el text refós de la Llei d'Hisenda Pública de la Generalitat Valenciana, en els articles 23 i 24, aprova les normes següents per a l?elaboració dels pressupostos de la Generalitat Valenciana per a l?exercici econòmic de 1994.  
1. Ambit d'aplicació  
Les normes contingudes en aquesta ordre s'aplicaran:  
a) A l'administració de la Generalitat Valenciana.  
b) A les entitats autònomes.  
c) A les empreses de la Generalitat compreses en l'article 5.2 del text refós de la Llei d'Hisenda Pública de la Generalitat Valenciana.  
2. Organs competents  
Són òrgans competents en l?elaboració del pressupost de la Generalitat Valenciana per a 1994:  
a) Estat d'ingressos del pressupost de la Generalitat.  
Correspon a la Direcció General de Pressupostos l?obtenció, l'anàlisi i l'agregació, si escau, de les dades, els antecedents, els informes i les estadístiques necessaris per a l?elaboració de l'avantprojecte de pressupost d'ingressos i de beneficis fiscals de la Generalitat Valenciana per a 1994. Amb aquesta finalitat, la Direcció General de Pressupostos demanarà la informació necessària als distints centres gestors.  
La Direcció General de Tributs i Patrimoni elaborarà, en els terminis establerts, la informació necessària que permeta quantificar els capítols I, II, III i V del pressupost d'ingressos i de beneficis fiscals.  
b) Estat de despeses del pressupost de la Generalitat.  
Els òrgans superiors de la Generalitat i les conselleries elaboraran els corresponents avantprojectes de l?estat de despeses del seu pressupost per a 1994, i també les previsions dels ingressos efectes als programes per ells desplegats, ajustats a les lleis que siguen aplicables, als acords i a les directrius aprovats pel Consell i a les normes i als criteris que s'assenyalen en aquesta disposició.  
c) Pressupost de les entitats autònomes.  
Les conselleries elaboraran els avantprojectes dels estats de recursos i dotacions dels organismes a elles adscrits i formaran un sol pressupost per a cada organisme que comprendrà totes les actuacions, les operacions i els serveis que hagen de realitzar-se per raó de les funcions que tinguen assignades, i, en tot cas, presentaran les seues valoracions en milers de pessetes de 1993.  
d) Empreses i altres ens públics.  
Les empreses i altres ens públics de la Generalitat elaboraran els seus programes d'actuació, inversions i finançament, i també els pressupostos d'explotació i de capital, i els trametran a la Conselleria d'Economia i Hisenda, per mitjà de la conselleria de la qual depenen, ajustats al que disposen les normes que els regulen.  
3. Procés d'elaboració  
1. La Direcció General de Pressupostos examinarà, en coordinació amb les secretaries generals i, si escau, els òrgans responsables dels programes de cada conselleria, la documentació pressupostària rebuda, a l?efecte d'ajustar els crèdits al que disposa aquesta ordre i a la resta de normativa aplicable.  
La Conselleria d'Economia i Hisenda podrà constituir les comissions funcionals de la despesa que figuren en l'annex I, sota la presidència del Director General de Pressupostos, per tal de:  
a) Analitzar el nivell de despeses de personal i funcionament necessàries en cada moment per a la realització de les activitats proposades, atenent la vigència de la necessitat que en motivà la creació, la posada en marxa de noves activitats considerades estrictament necessàries i el procés de mecanització i informatització emprés, situacions totes elles que podran requerir una redistribució dels recursos humans i d'altres despeses, per a una major racionalitat de la despesa pública i increment de la qualitat dels serveis oferts als ciutadans.  
b) Definir i concretar els objectius i les tasques que es pretenen assolir i els indicadors que en permeten el seguiment.  
c) Decidir sobre la inclusió de projectes d'inversió, avaluar les despeses corrents futures que comporten, i també el seu finançament per mitjà del Fons de Compensació Interterritorial i els Fons Estructurals de la CEE.  
d) Quantificar i analitzar les necessitats de recursos financers que requeresca la consecució de cada objectiu i la racionalitat i complementarietat de les diferents actuacions que comporten despesa pública.  
e) Analitzar els ingressos efectes a cada programa en l?exercici actual i anteriors.  
2. La Conselleria d'Economia i Hisenda, basant-se en els resultats de l?examen i els ajustaments previstos en els apartats . anteriors, i tenint en compte el que específica l'article 24 del text refós de la Llei d'Hisenda Pública de la Generalitat Valenciana, trametrà al Consell, abans del 30 d'octubre, el corresponent avantprojecte de Llei de Pressupostos de la Generalitat Valenciana per a 1994, el qual, una vegada aprovat, serà elevat a les Corts Valencianes en el termini assenyalat en l'article 55, apartat quatre, de l?Estatut i en l'article 25 del text refós de la Llei d'Hisenda Pública de la Generalitat.  
4. Estructura dels pressupostos de la Generalitat Valenciana  
4.1 Estructura general del pressupost d'ingressos.  
El pressupost d'ingressos de la Generalitat Valenciana per a, 1994 s'estructura d'acord amb l?ordenació per naturalesa econòmica que estableix l'annex II d'aquesta ordre.  
4.2 Estructura general del pressupost de despeses.  
El pressupost de despeses de l'administració de la Generalitat Valenciana i de les entitats autònomes administratives per a 1994 s'estructura d'acord amb els criteris següents:  
a) Ordenació per naturalesa econòmica, d'acord amb la classificació que figura en l'annex III d'aquesta ordre.  
b) Ordenació per seccions i serveis i organismes a elles adscrits.  
c) Ordenació funcional dels programes pressupostaris d'acord amb la classificació de grups, funcions i subfuncions que s'estableix en l'annex IV d'aquesta ordre.  
d) Distribució territorial de les operacions de capital i financeres d'inversió, d'acord amb la classificació per províncies, comarques i municipis que figuren en l'annex V d'aquesta ordre.  
4.3 Estructures específiques.  
Els pressupostos d'ingressos i despeses de les entitats autònomes comercials, industrials, financeres i anàlogues, les societats de la Generalitat i els altres ens públics, s'estructuraran d'acord amb els criteris funcionals, orgànics i territorials assenyalats amb caràcter general i s'ajustaran, quant als criteris econòmics, a les normes específiques de caràcter comptable que els són aplicables.  
5. Documentació per a l?elaboració del pressupost de la Generalitat Valenciana  
5.1 Els òrgans competents per a l?elaboració dels pressupostos per a 1994 emplenaran, mitjançant el suport informàtic facilitat per la Direcció General de Pressupostos al qual s'adjuntarà una impressió escrita del seu contingut, per a cada programa pressupostari les fitxes detallades a continuació el model de les quals es recull en l'annex VI d'aquesta ordre:  
FP 1. Fitxa resum de recursos financers i personals del programa. Reflecteix el cost financer del programa per capítols de despesa per a 1994 i els mitjans personals ordenats per grups, assenyalant-s'hi els recursos i els mitjans personals autoritzats inicialment per a 1993.  
FP 2. Desagregació dels capítols de despesa de cada programa, detallada per conceptes econòmics, llevat el concepte 228 que inclourà els subconceptes 228.20, 228.40 i 228.70.  
FP 3. Fitxa descriptiva dels ingressos generats pel programa. Detalla aquelles taxes i els altres ingressos inherents a l?execució del programa, expressant-hi, en el cas de les subvencions, l?organisme o l?entitat que transfereix els fons, diferenciant els imports ingressats en 1992, els ingressos pressupostats el 31 de maig de 1993, i els previstos per a 1994 i 1995. Així mateix, es farà la descripció de l'aplicació en despeses per al compliment de la finalitat a que van destinades i l'aportació financera condicionada de la Generalitat a cadascun dels ingressos previstos per a 1994.  
FP 4. Fitxa d'objectius bàsics i principals línies d'actuació necessàries per a aconseguir cada objectiu. Expressa amb brevetat i precisió la naturalesa i la dimensió del problema sobre el qual s'actua, els objectius que es persegueixen i les principals línies d'actuació que es propose dur a terme el centre gestor corresponent.  
Els objectius perseguits pel programa es concretaran mitjançant magnituds quantificables que permeten al gestor i als òrgans de control intern o extern avaluar-ne l?eficàcia.  
Les línies d'actuació es relacionaran amb l?objectiu bàsic quantificat i aquest, al seu tom, amb la problemàtica sobre la qual es pretén actuar, per mitjà del desglossament que es reflecteix en la fitxa.  
FP 6. Fitxa de projectes d'inversió. Recull, per a cadascun dels programes, la relació de projectes i subprojectes d'inversió que es preveu executar amb indicació de la denominació, l?import, el total d'aportació pròpia i aliena, l?estat d'execució i el pla plurianual d'execució. Tots els projectes i subprojectes hauran de fer obligatòriament referència a la localització territorial, com a mínim a nivell comarcal i excepcionalment a nivell provincial quan l?àmbit d'aplicació de la inversió ho requeresca. A continuació es concretarà l?import i l?origen del finançament extern referit només a cadascun dels projectes i per a 1994.  
Els projectes ja contractats hauran de reflectir els AD compromesos per a cadascun dels exercicis.  
La Direcció General de Pressupostos podrà requerir la informació complementària que estime necessària amb la finalitat de diferenciar projectes d'inversió que tenen distint significat i d'adoptar criteris homogenis quant a la definició.  
FP 7. Fitxa de transferències. Expressa, per a cadascuna de les actuacions de subvenció o transferència dels capítols quart i setè del pressupost de despeses, l?import assignat a l'acció, la naturalesa dels beneficiaris previstos i una breu descripció de les seues característiques, la normativa reguladora a la qual és sotmesa, la data prevista de convocatòria, les finalitats que persegueix i els imports de fons propis i finalistes, detallant-ne les quanties i l?origen divers d'aquests últims.  
FP 8. Fitxa memòria de les operacions financeres. Conté la denominació, la descripció i les característiques de cadascuna de les operacions financeres previstes en el programa (imports previstos, terminis d'amortització i imports corresponents, tipus d'interès i beneficiaris previstos), i també la documentació i la normativa que la sustenta.  
RP 1. Fitxa resum de programes i capítols. Recull, per a cada secció o organisme autònom, la llista de programes gestionats i el seu cost previst per capítols.  
TL 1. Fitxa de proposta de text per a la seua inclusió en l'articulat de la Llei de Pressupostos per a 1994 i memòria explicativa d'aquesta.  
5.2 Les empreses públiques i altres ens que figuren en l'annex VII, sota l?epígraf Comptabilitat Empresarial, emplenaran les fitxes següents, el model de les quals es recull en l'annex VIII d'aquesta ordre:  
Fitxa programa d'actuació, inversions i finançament. Inclou els estats següents:  
- Estat d'inversions reals. Els seus apartats recullen les inversions previstes en l?empresa pública durant l'any que es pressuposta, expressades en milers de pessetes i ordenades segons el tipus d'inversió.  
L?apartat «6. Variació del Fons de Maniobra» recollirà la diferència, positiva o negativa, entre el volum d'inversions reals i el seu finançament (Si és negativa s'hi indicarà col·locant-la entre parèntesis).  
- Estat de finançament. Recull, agrupats segons les fonts de finançament, els recursos calculats per a finançar les inversions previstes, expressats en milers de pessetes.  
Fitxa de balanç de situació. Recull la informació sobre la situació de l?empresa o de l?ens, amb la finalitat de poder realitzar un balanç consolidat d'empreses i d'ens de la Generalitat. S'emplenarà adaptant-se a les normes del Pla General de Comptabilitat vigent.  
Fitxa de pèrdues i guanys. Recull el resultat previst per l?empresa per a l?exercici que es pressuposta i per a l?exercici actual. S'emplenarà adaptant-se a les normes del Pla General de Comptabilitat vigent.  
Fitxa d'objectius. Té com a finalitat recollir totes les dades necessàries per a emmarcar i definir el programa d'actuació de l?empresa durant l?exercici que es pressuposta.  
Consta de quatre parts diferenciades:  
A. Objectius estratègics. S'hi indicarà de la manera més explícita possible els objectius a mitjan i a llarg termini que resumesquen la projecció de l?empresa i marquen la seua estratègia d'actuació.  
B. Objectius bàsics quantificats. Els objectius perseguits per a l?exercici de 1994 es concretaran mitjançant magnituds quantificables que permeten al gestor i als òrgans de control intern o extern avaluar-ne l?eficàcia.  
Principals línies d'actuació per aconseguir l?objectiu: es detallaran a. continuació de cadascun dels objectius bàsics quantificats.  
C. Llocs de treball a crear. Per tal de mesurar l?eventual aportació en la creació d'ocupació, es recull en aquest apartat l?estat de la plantilla en els diferents moments del temps que s'hi marquen.  
D. Observacions. S'emplenarà si es vol ampliar o aclarir la informació facilitada en els apartats anteriors.  
5.3 El Servei Valencià de Salut aportarà els informes següents:  
AP 1. Farmàcia (SVS).  
Estudi econòmic que inclourà un càlcul del nombre de receptes dispensades i el seu cost unitari en 1994, basant-se en els exercicis de 1992 i 1993. Aquest càlcul distingirà les receptes atribuïdes als afiliats actius de les corresponents a pensionistes i altres col·lectius.  
AP 2. Cost dels serveis concertats (SVS).  
Estudi econòmic que calcule el cost dels serveis concertats per centre concertat, el nombre de persones, i els actes d'atenció concertada efectuats i el seu cost unitari durant 1992 i la seua previsió per a 1993 i 1994.  
AP 3. Efectius i cost de personal.  
S'hi recollirà, per a cada programa, el nombre d'efectius de personal i el seu cost, segons la seua relació jurídica, grup i, si escau, nivell; s'hi distingiran els efectius reals existents en el moment de la projecció de nòmina efectuada en el mes de maig de l?exercici de 1993.  
6. Fases i criteris per a l?elaboració de la documentació  
6.1 Primera fase: Costos fixos i despesa compromesa.  
Les distintes seccions trametran a la Conselleria d'Economia i Hisenda la documentació corresponent abans del 28 de juny d'enguany, tenint en compte els aspectes següents:  
a) El capítol I, Despeses de personal, inclourà el cost calculat de la projecció de la nòmina el 31 de maig de 1993.  
b) El capítol II, Despeses de funcionament, serà, com a màxim, la quantitat inicialment pressupostada per a 1993. A efecte de justificació de la magnitud màxima assenyalada es trametrà relació diferenciada de les projeccions efectuades sobre els conceptes i subconceptes de despesa, tot complint l?Ordre de 25 de gener de 1993, de la Conselleria d'Economia i Hisenda, per la qual es regula el procediment de gestió i modificacions del pressupost de despeses de la Generalitat Valenciana per a 1993.  
Les despeses no projectables es desglossaran per conceptes i es raonaran els imports previstos detallant les activitats que financen en cada cas i eludint, a aquest efecte, la mera quantificació de la despesa de l?exercici anterior.  
En tot cas es deduiran les despeses derivades de fets extraordinaris que van suposar una major dotació en els exercicis anteriors.  
c) El capítol IV, Transferències corrents, inclourà:  
- L?aportació de la Generalitat a les despeses de funcionament o d'explotació dels organismes, empreses i altres ens públics de la Generalitat, calculats amb els mateixos criteris establerts per a l'administració de la Generalitat.  
- Les ajudes finançades amb fons finalistes procedents d'altres administracions o entitats públiques o privades, llevat les cofinançades per la CEE.  
- Les línies de subvenció de caràcter permanent que es deriven de l'aplicació de normes amb rang de llei.  
d) Els capítols VI, Inversions reals, i VIII, Actius financers, contindran:  
- Els compromisos plurianuals contrets per la Generalitat el 31 de maig de 1993.  
- Els projectes finançats amb fons finalistes procedents d'altres administracions o entitats públiques o privades, a aquest efecte no s'hi inclouran nous projectes cofinançables per la CEE.  
e) El capítol VII, Transferències de capital, inclourà:  
- Les subvencions a organismes, empreses i altres ens públics de la Generalitat destinades a finançar les obligacions plurianuals derivades de l?execució de les seues inversions.  
- Els compromisos plurianuals contrets per la Generalitat el 31 de maig de 1993, amb indicació dels actes jurídics que els suporten.  
- Les ajudes finançades amb fons finalistes procedents d'altres administracions o entitats públiques o privades, a aquest efecte no s'hi inclouran nous projectes cofinançables per la CEE.  
6.2 Segona fase: ampliació de dotacions de despesa.  
A partir de l'1 de setembre, i quan de l'aplicació dels criteris generals aprovats pel Consell per a l?elaboració del pressupost de la Generalitat Valenciana per a 1994, es derive la necessitat d'ampliar les dotacions de despesa dels diferents programes que han estat calculats segons els criteris recollits en l'apartat 6.1, la Direcció General de Pressupostos sol·licitarà la documentació complementària corresponent seguint la mateixa estructura i contingut recollits en l'apartat 5 d'aquesta ordre.  
Els avantprojectes de pressupostos elaborats d'acord amb el que regula l'apartat 6.1 no inclouran les actuacions finançades amb fons estructurals de la CEE, ja que el programa operatiu per al pròxim període es troba encara en fase de definició. En aquest sentit, i a mesura que es vaja concretant el futur març comunitari de suport, la Conselleria d'Economia i Hisenda, en coordinació amb les altres conselleries, instrumentarà el procediment d'elaboració pressupostària que permeta la cobertura financera que requereix el compliment dels projectes cofinançats.  
6.3 Les entitats autònomes trametran a la Conselleria d'Economia i Hisenda la documentació corresponent, per mitjà de les conselleries a què es troben adscrites, dins dels terminis establerts en les fases 1 i 2.  
6.4 Les. empreses públiques i altres ens de la Generalitat trametran les fitxes corresponents per mitjà de les conselleries de les quals depenen, dins dels terminis establerts en les fases 1 i 2.  
6.5 Sempre que els crèdits, sol·licitats en qualsevol de les fases es basen en compromisos derivats de convenis subscrits per la Generalitat Valenciana i ' amb repercussions pressupostàries en 1993 i/o exercicis següents, s'hi adjuntarà documentació relativa a l?execució dels convenis vigents basant-se en el que preveu el Decret 20/1993, de 8 de febrer, del Govern Valencià. Així mateix, es trametrà a la Direcció General de Pressupostos còpia dels convenis esmentats i de les modificacions produïdes, si n'hi ha.  
DISPOSICIONS FINALS  
Primera  
Autoritze la Direcció General de Pressupostos per a regular el funcionament de les comissions a què es refereix l'apartat tres, punt u, d'aquesta norma.  
Segona  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 27 de maig de 1993.  
El Conseller d'Economia i Hisenda,  
ANTONI BIRLANGA CASANOVA  
Veure annex


Còpia Permalink ELI